VENDIM
Nr. 884, datë 27.12.2022

PËR  MIRATIMIN E PLANIT TË SHPENZIMEVE, PËR VITIN 2023, TË ENTIT RREGULLATOR TË SEKTORIT TË FURNIZIMIT ME UJË DHE LARGIMIT E PËRPUNIMIT TË UJËRAVE TË NDOTURA (ERRU)

[bookmark: _GoBack](Ndryshuar me VKm nr. 599, datë 18.10.2023)
(i përditësuar)

Në mbështetje të nenit 100 të Kushtetutës dhe të pikës 1, të nenit 11, të ligjit nr.8102, datë 28.3.1996, “Për kuadrin rregullator të sektorit të furnizimit me ujë dhe të largimit dhe përpunimit të ujërave të ndotura”, të ndryshuar, me propozimin e ministrit të Financave dhe Ekonomisë, Këshilli i Ministrave 

VENDOSI:

1. Miratimin e planit të shpenzimeve, për vitin 2023, të Entit Rregullator të Sektorit të Furnizimit me Ujë dhe Largimit e Përpunimit të Ujërave të Ndotura, në shumën 65 093 460 (gjashtëdhjetë e pesë milionë e nëntëdhjetë e tre mijë e katërqind e gjashtëdhjetë) lekë, sipas aneksit nr. 1, që i bashkëlidhet këtij vendimi.
2. Ngarkohet Enti Rregullator i Sektorit të Furnizimit me Ujë dhe Largimit e Përpunimit të Ujërave të Ndotura (ERRU) për zbatimin e këtij vendimi.
 Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama

ENTI  RREGULLATOR  I  UJIT  (ERRU)

Aneksi nr. 1
PLANI I RISHIKUAR I SHPENZIMEVE  PËR VITIN 2023

(Zëvendësuar me VKM nr. 599, datë 18.10.2023)


	Nr.
	Emërtimi i shpenzimeve
	Viti 2023 (lek)

	1
	Pagat dhe shtesat e tjera
	42,536,460

	2
	Sigurimet shoqërore dhe shëndetësore 
	6,825,730

	3
	Shërbime e furniturë
	15,231,270

	4
	Investime
	500,000

	TOTALI
	65,093,460




